Lav et referat af nedenstående tekst:

Tekst:
Se sidste afsnit i anden sæson af ”Ivan - Lovens lange snude” nederst i artiklen – hele serien kan streames ved at klikke her. Husker du den lille uldtot Ivan, som ikke kunne stå for den pelsede vindhætte på TV2 Nords kamera? Han er nu vokset op og har bestået sin eksamen som politihund. Meget er sket, siden vi besøgte ham første gang. Men én ting er, som det plejer- nemlig Ivans evige kærlighed til vindhætten. Derfor genbesøger vi Ivan og overrækker ham en lille studentergave, som heldigvis falder i god smag. Denne gang er det en lidt mere opdragen hund, som tager imod: En hektisk start Ivan har bestået eksamen, og han kan nu kalde sig ægte politihund. Hans første rigtige patruljedag bliver mere hektisk end forventet. Den nye politihund skal blandt andet rykke ud til en skræmt 12-årig pige, som er alene hjemme og har opdaget en indbrudstyv. Kort sagt får Ivan brug for alt, som han har lært gennem den langvarige og intense træning med politikommissær Casper Jacobsen. Veloverstået første dag En lang og begivenhedsrig dag slutter tilbage på politigården, hvor Casper og Ivan pakker patruljebilen ud. Forude venter mange års fortsat træning og arbejde for den sorte schæferhund. Men selvom Ivan nu er tæt på at være en fuldt ud voksen politihund, så er der én ting, som han bliver for gammel til - nemlig at hapse kameraets vindhætte.

Referat:
Efter en noget hektisk første dag som politihund, overrasker vi Ivan med en lille gave. Stream sidste afsnit af "Ivan- Lovens lange snude" nu.